આ વિચિત્ર વાત છે , સાઈમન જેમ્સ’ની [ Jesse Eisenberg ] કે જે એકલો છે [ કેમકે પરિવાર’માં એકમાત્ર સદસ્ય એવી ‘ માં ‘ પણ પાગલ થઇ ચુકી છે ! ] એકલા કરતા વધુ તો તે એકલવાયો , અંતર્મુખી અને બીકણ’ફોસી છે . અને માટે જ [ અથવા તો ખબર નહિ પણ કેમ ] ગાર્ડ , વોર્ડન , વેઈટ્રસ , બોસ’થી લઈને હરેક આલીયો’માલિયો તેની પત્તર ઝીંક્યા રાખે છે , દબાવે રાખે છે – લોકો તેને ઓળખતા હોવા છતાં ઓળખવાનો ઇન્કાર કરી દે છે [ જેમકે ; આઇકાર્ડ ખોવાઈ જતા ગાર્ડ તેને ઓફિસમાં આવતો અટકાવી દે છે , કારણ ? ગાર્ડ કહે છે કે તેણે તેને આ પહેલા જોયો સુધ્ધા નથી ! : આજ રીતે એક પાર્ટીમાંથી પણ તેને ફેંકી દેવાય છે ] પણ ખરી મજા , રહસ્ય અને ટ્રેજેડી કમ કોમેડી હવે એ આવે છે કે જ્યારે તેનો જ એક ડુપ્લીકેટ તે જ ઓફીસ’માં આવે છે અને ઘરથી લઈને ઓફીસ , રેસ્ટોરાં સુધ્ધાં’માં છવાઈ જાય છે !! લોકો તેની વાહ’વાહ કર્યે રાખે છે , બોસ વખાણ કરતા થાકતો નથી , છોકરીઓ તેની આગળ’પાછળ ઘુમરાયે રાખે છે , વેઈટ્રસ મેનુ’માં ન હોવા છતાં હોંશે હોંશે સર્વ કરે છે અને હદ તો ત્યારે થાય છે કે જયારે સાઈમન’ને ગમતી હન્ના’ને [ Mia Wasikowska ] પણ આ ડુપ્લીકેટ ઈમ્પ્રેસ કરી જાય છે ! મુખ્યત: સાઈમન’ને જેટલો આંચકો આ પોતાના જેવા જ દેખાતા માણસને જોઇને લાગ્યો તેવો અન્ય લોકોને કેમ ન લાગ્યો ?? કોણ હતો આ પ્રતિરૂપ ? તેનામાં કઈ ન હોવા છતાં લોકો ખાલીખોટા તેની પાછળ શું કામ ગાંડા થયા ? . . તેનું નામ હતું : જેમ્સ સાઈમન ❗ [ સાઈમન જેમ્સ’થી ઊંધું – દેખાવ’ની સામ્યતા’ને બાદ કરતા તે હરેક પહેલુંમાં સાઈમન કરતા વિરુદ્ધ હતો :: ફલર્ટ , આળસુ , બણગાઠોક , ખંધો , કેરેક્ટરલેસ ]